CELEX: 62015CA0496
Language: ro
Date: 2017-03-02 00:00:00
Title: Cauza C-496/15: Hotărârea Curții (Camera a doua) din 2 martie 2017 (cerere de decizie preliminară formulată de Landessozialgericht Rheinland-Pfalz, Mainz – Germania) – Alphonse Eschenbrenner/Bundesagentur für Arbeit [Trimitere preliminară — Libera circulație a lucrătorilor — Articolul 45 TFUE — Regulamentul (UE) nr. 492/2011 — Articolul 7 — Egalitate de tratament — Lucrător frontalier care este supus impozitului pe venit în statul membru de reședință — Indemnizație plătită de statul membru de încadrare în muncă în caz de insolvență a angajatorului — Modalități de calcul al indemnizației de insolvență — Luarea în considerare fictivă a impozitului pe venitul din statul membru de încadrare în muncă — Indemnizație de insolvență inferioară remuneraţiei nete anterioare — Convenţie bilaterală pentru evitarea dublei impuneri]

18.4.2017   
            
            
               RO
            
            
               Jurnalul Oficial al Uniunii Europene
            
            
               C 121/4
            
         Hotărârea Curții (Camera a doua) din 2 martie 2017 (cerere de decizie preliminară formulată de Landessozialgericht Rheinland-Pfalz, Mainz – Germania) – Alphonse Eschenbrenner/Bundesagentur für Arbeit
   (Cauza C-496/15) (1)
   
   ([Trimitere preliminară - Libera circulație a lucrătorilor - Articolul 45 TFUE - Regulamentul (UE) nr. 492/2011 - Articolul 7 - Egalitate de tratament - Lucrător frontalier care este supus impozitului pe venit în statul membru de reședință - Indemnizație plătită de statul membru de încadrare în muncă în caz de insolvență a angajatorului - Modalități de calcul al indemnizației de insolvență - Luarea în considerare fictivă a impozitului pe venitul din statul membru de încadrare în muncă - Indemnizație de insolvență inferioară remuneraţiei nete anterioare - Convenţie bilaterală pentru evitarea dublei impuneri])
   (2017/C 121/05)
   Limba de procedură: germana
   
      Instanța de trimitere
   
   Landessozialgericht Rheinland-Pfalz, Mainz
   
      Părțile din procedura principală
   
   
      Reclamant și apelant: Alphonse Eschenbrenner
   
      Pârât și intimat: Bundesagentur für Arbeit
   
      Dispozitivul
   
   Articolul 45 TFUE şi articolul 7 din Regulamentul (UE) nr. 492/2011 al Parlamentului European şi al Consiliului din 5 aprilie 2011 privind libera circulație a lucrătorilor în cadrul Uniunii trebuie interpretate în sensul că nu se opun ca, în împrejurări precum cele în discuție în litigiul principal, cuantumul indemnizaţiei de insolvență, acordată de un stat membru unui lucrător frontalier care nici nu este supus impozitului pe venit în statul respectiv, nici nu datorează impozit pentru această indemnizație, să fie stabilit prin deducerea din salariul de referință pentru calculul indemnizaţiei amintite a impozitului pe venit, astfel cum este aplicabil în statul în cauză, cu consecinţa că, spre deosebire de persoanele care locuiesc şi lucrează în acelaşi stat, lucrătorul frontalier respectiv nu primeşte o indemnizație corespunzătoare remunerației sale nete anterioare. Împrejurarea că lucrătorul în cauză nu poate pretinde de la angajatorul său o creanță corespunzătoare părții din salariul său brut anterior pe care nu a încasat o ca urmare a acestei deduceri nu are efecte în această privință.
   
      (1)  JO C 429, 21.12.2015.